‘রিডিউস, রিইউজ় এবং রিসাইকল’ নীতির প্রাত্যহিক প্রয়োগ ই-বর্জ্য অনেক কমাতে সাহায্য করবে। পাশাপাশি উৎপাদকদেরও পরিবেশবান্ধব উপাদান, প্রযুক্তির উন্নতির সঙ্গে সঙ্গে পুরনো বৈদ্যুতিন যন্ত্রের সিস্টেম আপগ্রেড করার ব্যবস্থা এবং খারাপ হয়ে গেলে সারানোর যন্ত্রাংশ সহজলভ্য করতে হবে। এই প্রেক্ষিতে পরিবেশবিদগণ উৎপাদকদের কাছে আর্জি জানাচ্ছেন, ‘রিথিংক প্রোডাক্ট ডিজ়াইন’। আর ইউরোপের দেশগুলোতে বেশ কয়েক বছর আগেই চালু হয়ে গিয়েছে ‘রিডাকশন অব হ্যাজ়ার্ডাস সাবস্ট্যান্স’ নীতি।